โหนกระแส (รายตัว)โมนิก้าและทีมงาน
*ไม่เชื่อก็ต้องเชื่อ!..เมื่อดัชนีทำท่าอ่อนระโหยโรยแรง ทั้งที่ช่วงเช้าตั้งลำแข็งโด่เด่ พอตกบ่ายกลับอ่อนเป็นชี้ผึ้งรนไฟ “โมนิก้า” ถือเป็นสถานการณ์ที่ไม่น่าไว้ใจอย่างแรง โดยเฉพาะยอดเทขายที่ออกมาจากแมงเม่าเพียวๆ 1.33 พันล้านบาท แต่ทำให้ดัชนีอ่อนตัวลงจาก 1,401.77 จุด ลงมาปิดที่ 1,394.22จุด บวกไปแค่ 0.38 บาท ด้วยมูลค่า 2.84 หมื่นล้านบาท มันสะท้อนถึงความไม่มั่นใจยังอยู่ในก้นบึ้งความคิดนักลงทุนสถาบันพะยะค่ะ
24 พ.ย. 2558

*ไม่เชื่อก็ต้องเชื่อ!..เมื่อดัชนีทำท่าอ่อนระโหยโรยแรง ทั้งที่ช่วงเช้าตั้งลำแข็งโด่เด่ พอตกบ่ายกลับอ่อนเป็นชี้ผึ้งรนไฟ “โมนิก้า” ถือเป็นสถานการณ์ที่ไม่น่าไว้ใจอย่างแรง โดยเฉพาะยอดเทขายที่ออกมาจากแมงเม่าเพียวๆ 1.33 พันล้านบาท แต่ทำให้ดัชนีอ่อนตัวลงจาก 1,401.77 จุด ลงมาปิดที่ 1,394.22จุด บวกไปแค่ 0.38 บาท ด้วยมูลค่า 2.84 หมื่นล้านบาท มันสะท้อนถึงความไม่มั่นใจยังอยู่ในก้นบึ้งความคิดนักลงทุนสถาบันพะยะค่ะ
*คิดดูแล้วกัน! ฝรั่งตาน้ำข้าวซื้อหุ้นไปทั้งสิ้น 840 ล้านบาท ตามติดมาด้วยกองทุนขี้ตืด 350 ล้านบาท ก่อนจะปิดท้ายด้วยปอบผีฟ้า 350 ล้านบาท “โมนิก้า” ถือเป็นประเด็นที่ทำให้เดี๊ยนต้องยึดหลัก “ขึ้นขาย ลงซื้อ” ต่อไปอีกนานเลยทีเดียว เพราะไฟต์นี้เป็นเกมชกสั้นๆ แล้วถอยฉากอยู่วงนอก ไม่ใช่เกมแบบบัวขาวที่ต้องเดินหน้าบดขยี้ พร้อมกับสาดแข้งแบบไม่ยั้งนะจะบอกให้
*ที่สำคัญ คือ แรงซื้อจากองทุน LTF และ RMF ที่ว่ากันว่าจะช่วยดันดัชนีแบบสุดติ่งกระดิ่งแมว เอาเข้าจริงก็เป็นเพียงวาทะกรรมเพื่อทำให้นักลงทุนกลุ่มดังกล่าวมีภาพลักษณ์ที่ดีขึ้น แต่เอาเข้าจริงๆ ก็เป็นการเก็บตกของถูก ไม่ได้ทำให้ “โมนิก้า” มีความรู้สึกที่ดีขึ้นสักเท่าไหร่ บวกกับมูลค่าการซื้อขายที่เบาบางลงเรื่อยๆ ทำให้รู้ว่า แนวต้าน 1,400 จุดไม่ใช่ของหมูๆ อีกต่อไปเจ้าค่ะ
*วันนี้ถึงต้องมองไปที่เรื่องของการเข้าทำหุ้นรายตัวเป็นหลัก และตัวที่เดี๊ยนประทับใจจอร์จมากที่สุดในเที่ยวนี้กลายเป็น CPF อาจทะยานขึ้นแบบตะกุกตะกัก แต่บอกได้เลยว่า สตรองมากๆ เที่ยวนี้ไม่ได้มาเล่น เพราะอัดแน่นด้วยคุณภาพคับกล่อง “โมนิก้า” ถึงชอบหันมามองทุกครั้งที่เห็นหุ้นเริ่มขยับอีกครั้ง แถมนักวิเคราะห์ค่ายต่างๆ ให้ราคาเป้าสูงกว่าราปิดวานนี้ที่ระดับ 22.40บาท บวกไป 0.50 บาท น่าเล่นไหมเจ้าค่ะ
*ถ้านึกแบบฉบับการทะยานขึ้นไม่ออก “โมนิก้า” ขอแนะนำให้หันมามอง MINT หุ้นที่เหมาะต่อการลงทุนระยะยาว ก่อนหน้านี้อาจขยับขึ้นอย่างเชื่องช้า แต่เป็นการขยับที่แข็งแกร่งมากๆ หากนับตั้งแต่ ส.ค.-ก.ย.-ต.ค.-พ.ย. รวมเบ็ดเสร็จ 4 เดือน หุ้นวิ่งจากระดับ 22.80 บาท ล่าสุดขึ้นมาปิดที่ 35.50บาท บวกไป 1.50 บาท หรือขึ้นไป 4.40% บอกได้แค่ว่าต้องรีบ follow ก่อนคนอื่นแล้วล่ะค่ะ
*เช่นเดียวกับในรายของ BMCL กลับมาทะยานอย่างร้อนแรง และเป็นการขึ้นแล้วพักเป็นระยะ “โมนิก้า” ถือเป็นอีกหนึ่งทีเด็ดที่ชาวไล่ (พวกเก็งกำไร) ไม่ควรพลาด โดยเฉพาะพวกเซียนเทคนิคสำนักต่างๆ หากดูจากแพตเทิร์นเที่ยวนี้จะเข้าใจเป็นอย่างดีว่า หากวิ่งทะลุ 2 บาทขึ้นไปได้ มีโอกาสทะยานขึ้นไปทดสอบ high เดิมที่ระดับ 2.20 บาท ขณะที่วานนี้หุ้นปิดที่ 1.99บาท บวกไป 0.04 บาท ด้วยมูลค่า 390 ล้านบาท มันไม่ธรรมดาจริงๆ นะคะ
*เม้าถึงเรื่องนี้ต้องย้อนกลับมาดู PK เพื่อทำให้มิตรรักแฟนคลับเข้าใจท้องเรื่องได้มากขึ้นกว่าเดิม เพราะรายนี้กินบุญเก่าที่สั่งสมมาเมื่อปีก่อน ผสมผสานกับมูลค่าทางบัญชีอยู่ที่ระดับ 2.33 บาท อีกทั้งมีโปรไฟล์กำไรในไตรมาส 3เติบโตอย่างโดดเด่น วานนี้ถึงการไล่ราคากันอย่างสุดซอย จนหุ้นวิ่งขึ้นมาปิดที่ 4.92บาท บวกไป 1.02บาท หรือขึ้นไป 26% มันใช่จังหวะที่ต้องตามไหม..คงต้องถามใจตัวเองว่า กล้าเล่นกับของร้อนขนาดไหนเจ้าค่ะ
*สุดติ่งกระดิ่งแมวของแท้แน่นอน “โมนิก้า” พุ่งเป้าไปยัง ASEFA อีกหนึ่งทีเด็ดที่ถูกประคบประหงมจาก “เฮียแกะ”  แห่งค่าย บล.ฟินันเซียฯ ซึ่งวันนี้ได้พิสูจน์ให้เห็นว่า ของแท้ย่อมเป็นของแท้ หุ้นอาจถูกภาวะกดดันจนอ่อนตัวลงไปกองอยู่กับพื้นสักระยะหนึ่ง สุดท้ายก็กลับมาเปล่งแสงสุกสกาวอีกคำรบ แถมทีมงาน www.kaohoon.com รายงานตัวเลขเมื่อวันก่อนว่า หุ้นของ “เฮียไพบูลย์” ติดอยู่ในกลุ่มที่โตสวนภาวะเศรษฐกิจ 200% จึงขอปรบมือดังๆ ให้กับความยอดเยี่ยมกระเทียมดอง วานนี้ถึงเห็นหุ้นวิ่งขึ้นมาปิดที่ 5.70บาท  บวกไป 0.60บาท หรือขึ้นไป 11.80%  วอลุ่มแน่นเอี๊ยด..บอกได้คำเดียวว่า ของดีมีคุณภาพอีกแล้วค่ะท่าน!
*ไหนๆ ผลงานของ FA มือพระกาฬข้างต้นขึ้นมาทั้งที “โมนิก้า” เลยถือโอกาสเม้าท์ถึง TACC ซึ่งกำลังจะขาย IPO ในราคาหุ้นละ 2.88 บาท วันที่ 23-25 พ.ย. นี้เลยดีกว่า!  เพราะหุ้นน้องใหม่รายนี้ไม่ธรรมดาอย่างแน่นอน (ใครอยากรู้ว่าดีอย่างไร เดี๋ยวเดี๊ยนจะหาโอกาสไปจิบน้ำชา เพื่อแอบฟังผู้บริหารเขาเม้าท์กัน) แถมเป็นหุ้นที่ถูกบ่มเพาะมาจากค่าย บล.ฟินันเซียฯ ย่อมเป็นการการันตรีคุณภาพกลายๆ..ถ้านึกไม่ออก ขอให้ย้อนกลับไปดูผลงานการปั้น MTLS ซึ่งตอนนั้นตั้งราคาขาย IPO ในราคาหุ้นละ 5.50 บาท พร้อมกับเข้าเทรดเมื่อวันที่ 26 พ.ย. 57 ขณะที่วันนี้หุ้นขึ้นมายืนอยู่ที่ 21.60 บาท มันคุ้มค่ากับการรอคอยหรือไม่..ไปคิดกันเอาเองนะจ๊ะ
*ส่วนที่เห็นแบบเงียบๆ แต่ฟาดเรียบ “โมนิก้า” ขอย้อนกลับไปดู WIIK เป็นลำดับแรกก่อนใครเพื่อน และทุกครั้งที่หุ้นเริ่มทะยาน มักได้เสียเป็นประจำ บวกกับผลงานของบริษัทดีขึ้นอย่างช้าๆ จึงเป็นอีกหนึ่งทางเลือกที่น่าสนใจไม่ใช่น้อย ล่าสุดหุ้นวิ่งขึ้นมาปิดที่ 3.20บาท บวกไป 0.14บาท หรือขึ้นไป 4.60% ด้วยมูลค่า 130 ล้านบาท เมื่อเทียบกับยอดแรก 3.50 บาท น่ารัก..น่าลุ้น ดีแท้พ่อคุณ!
*เช่นเดียวกับในรายของหุ้นเป็ดหุ้นไก่ BR กับ TFG ควงคู่กันอย่างเฉิดฉาย และยังมีวอลุ่มเข้ามาซับอพอร์ต มันเป็นจังหวะสำหรับนักโหนกระแสล้านเปอร์เซ็นต์ รายแรกปิดที่ 7.40บาท บวกไป 0.40บาท หรือขึ้นไป 5.70% ส่วนรายหลังปิดที่ 1.63บาท บวกไป 0.07บาท หรือขึ้นไป 4.50% “โมนิก้า” เม้าท์ได้แค่ว่า จะเอาอย่างไร? ก็ไปไตร่ตรองกันเอาเอง(พูดแบบนางเอกหนังไทย)..อิอิอิ